Publication: Magyar Közlöny
Issue: MK-2001-22 (Year: 2001, Number: 22)
Era: 1990-2004
Section: Melléklet a 6/2001. (II. 28.) EüM rendelethez
Paragraph Index: 10

3. A munkaterület rövid, jellemző leírása A hospice szakápoló és koordinátor olyan szakember, aki a gyógyíthatatlan, terminális állapotban levő — elsősorban daganatos — betegek gondozását/ápolását végző hospice palliatív osztály, hospice ház, hospice házi gondozó csoport, illetve ápolási osztály, házi szakápolás betegellátási munkájában végez speciális ápolási, valamint szervezői és koordináló tevékenységet. III. A szakképesítés szakmai követelményei III/1. A foglalkozás gyakorlása során előforduló legfontosabb feladatcsoportok, feladatok A hospice szakápoló és koordinátor hivatása gyakorlása során előforduló legfontosabb feladatcsoportok: — részt vesz a betegek felvételében, környezettanulmányt végez; — ápolási anamnézist készít, ápolási diagnózist határoz meg; — rövid és hosszú távú ápolási tervet készít, szervezi és ellenőrzi az elvégzett feladatokat; — a hospice team tagjaként önállóan, magas szakmai felkészültséggel végzi a betegek megfigyelését, ápolását; — az orvos utasítása alapján palliatív, szupportív terápiát alkalmaz; — tevékenységét szakszerűen dokumentálja, számítógépes nyilvántartást vezet; — elősegíti a betegek családi, szociális kapcsolatainak javítását; — részt vesz a betegek pszichés és mentálhigiénés gondozásában; — a betegek halála után — ha a család azt igényli — támogatja a hozzátartozókat a gyász időszakában; — koordinációs és menedzserfeladatokat végez; — szakterületének megfelelően beosztja, nyilvántartja és összehangolja a gondozócsoport(ok) munkáját; — kommunikációs, információs, dokumentációs feladatokat végez; — tájékozott a társadalombiztosítás finanszírozási rendszerében, illetve az ezzel kapcsolatos adatszolgáltatásban, a hospice nonprofit jellegének megfelelően segít a források felkutatásában és forrásfejlesztésben; — figyelemmel kíséri a pályázati kiírásokat, részt vesz pályázatok megírásában; — a hospice munkával kapcsolatban felvilágosító, népszerűsítő tevékenységet végez; — oktatja a szakápoló jelölteket a gyakorlatban; — munkáját hivatásként gyakorolja; — tiszteletben tartja a súlyosan beteg ember jogait, a titoktartás követelményeit, humánummal, empátiával végzi feladatát; — hospice ellátásban folyamatosan új ismereteket szerez, a megszerzett ismereteket ápolói/gondozói munkájában alkalmazza; — a haldokló betegeket autonóm személyiségnek, partnernek tekinti; — rendszeresen részt vesz stresszkezelő egyéni vagy csoportmunkában (pl. Bálint-csoport, szupervízió). III/2. Szakmai követelmények A hospice szakápoló és koordinátor legyen képes:

Source: https://magyarkozlony.hu/hivatalos-lapok/95ce001ff138e62db67ba14d860b6c5fe8516425/dokumentumok/686a29a7482f0b2a88b4c661e2bbf82d40820620/letoltes